GRB

**REPUBLIKA HRVATSKA**

**VA RAŽDINSKA ŽUPANIJA**

**GRAD LUDBREG**

**Gradsko vijeće *P R I J E D L O G***

KLASA: 810-01/19-01/04

URBROJ:2186/18-02/1-19-10

Ludbreg, 30. prosinca 2019. godine

Na temelju članka 17. stavak 1. podstavka 1., Zakona o sustavu civilne zaštite („Narodne novine“ broj 82/15, 118/18), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) te članka 33. Statuta Grada Ludbrega („Službeni vjesnik Varaždinske županije“ broj 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na svojoj 18. sjednici održanoj 30. prosinca 2019.godine, razmatra i donosi,

**PLAN RAZVOJA**

**sustava civilne zaštite na području Grada Ludbrega za 2020. godinu s financijskim učincima za trogodišnje razdoblje**

**UVOD**

Člankom 17. stavak 1. Zakona o sustavu civilne zaštite („Narodne novine“ broj 82/15,118/) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja Godišnju analizu stanja i **Godišnji plan razvoja sustava civilne zaštite s financijskim učincima za trogodišnje razdoblje** te Smjernice za organizaciju i razvoj sustava koje se razmatraju i usvajaju svake četiri godine.

Na temelju Analize stanja sustava civilne zaštite na području Grada Ludbrega i Smjernica za organizaciju i razvoj sustava civilne zaštite na području Grada Ludbrega donosi se Plan razvoja sustava civilne zaštite na području Grada Ludbrega za 2020. godinu. (u daljnjem tekstu: Plan razvoja sustava civilne zaštite).

Plan razvoja sustava civilne zaštite odnosi se na sljedeće:

1. **PLANSKI DOKUMENTI U SUSTAVU CIVILNE ZAŠTITE**

U Tablici 1. navedeni su dokumenti i odluke koje je potrebno izraditi i donijeti u 2020. godini.

Tablica 1. Pregled odluka i planskih dokumenta koje treba izraditi i donijeti u 2020. godini

|  |  |  |  |  |  |
| --- | --- | --- | --- | --- | --- |
| **R.B.** | **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| **1.** | Plan vježbi civilne zaštite | Gradonačelnik | Grad Ludbreg | siječanj 2020. | Gradonačelnik |
| **2.** | Izrada elaborata za vježbu | Stožer civilne zaštite | Upravljačka skupina | 30 dana prije održavanja vježbe | Gradonačelnik |
| **3.** | Plan djelovanja civilne zaštite Grada Ludbrega | Gradonačelnik | Grad Ludbreg | veljača 2020. | Gradonačelnik |
| **4.** | Odluka o imenovanju koordinatora na lokaciji Grada Ludbrega | Stožer civilne zaštite | Grad Ludbreg | siječanj 2020. | Načelnica stožera civilne zaštite Grada Ludbrega |

* 1. **Vođenje i ažuriranje baze podataka o pripadnicima, sposobnostima i**

**resursima operativnih snaga sustava civilne zaštite**

Grad Ludbreg osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite „Narodne novine“ broj 75/16).

Evidencija se ustrojava i kontinuirano ažurira za:

* Stožera civilne zaštite,
* povjerenike civilne zaštite i njihove zamjenike,
* postrojbu civilne zaštite opće namjene,
* udruge,
* koordinatore na lokaciji,
* pravne osobe od interesa za sustav civilne zaštite Grada Ludbrega.

Grad Ludbreg dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Varaždinskoj županiji.

Nositelj i izrađivač: Grad Ludbreg

Rok dostave podataka: prema roku određenom od strane Varaždinske županije.

Kontakt podatke (adrese stanovanja, fiksne i mobilne brojevi, e-mail adrese), u planskim dokumentima potrebno je kontinuirano ažurirati.

Bazu podataka potrebno je dostaviti MUP-u, Ravnateljstvu civilne zaštite, Područnom uredu civilne zaštite Varaždin do 01. ožujka 2020. godine.

**2. OPERATIVNE SNAGE SUSTAVA CIVILNE ZAŠTITE GRADA LUDBREGA**

# 2.1. Stožer civilne zaštite

Stožer civilne zaštite Grada Ludbrega osnovan je i imenovan Odlukom gradonačelnika Grada Ludbrega (KLASA:810-05/17-01/01, URBROJ:2186/18-01/1-17-13 od 13. rujna 2017. godine), Odlukom o izmjenama i dopunama Odluke o osnivanju i imenovanju Stožera civilne zaštite Grada Ludbrega (KLASA: 810-05/17-01/01, URBROJ: 2186/18-01/1-17-18, od 28. studenoga 2017. godine te Odlukom o izmjenama i dopunama Odluke o osnivanju i imenovanju Stožera civilne zaštite Grada Ludbrega (KLASA: 810-05/19-01/01, URBROJ:2186/18-01/1-19-1 od 29. travnja 2019. godine). Sastoji se od načelnice Stožera, zamjenika načelnice Stožera te 7 članova.

**Stožer civilne zaštite Grada Ludbrega potrebno je:**

* upoznati sa Smjernicama za organizaciju i razvoja sustava civilne zaštite Grada Ludbrega za razdoblje od 2020. do 2023. godine,
* upoznati sa Planom djelovanja civilne zaštite.

Nositelj: Grad Ludbreg

Izvršitelj: Načelnica Stožera civilne zaštite i zamjenik načelnice Stožera civilne zaštite

Rok izvršenja: travanj 2020. godine.

* **Pripremiti i održati vježbu operativnih snaga sustava civilne zaštite**

Nositelj: Grad Ludbreg

Izvršitelj: Stožer civilne zaštite, upravljačka skupina i operativne snage sustava civilne zaštite

Rok izvršenja: listopad 2020. godine.

* **Za članove Stožera civilne zaštite Grada Ludbrega potrebno je provesti osposobljavanje koji još nisu osposobljeni prema Zakonu o sustavu civilne zaštite („Narodne novine“ broj 82/15, 118/18)**

Nositelj: MUP, Ravnateljstvo civilne zaštite, Područni ured civilne zaštite Varaždin.

Rok izvršenja: U roku od godinu dana od imenovanja.

# 2.2. Vatrogastvo

* **Plan značajnijih aktivnosti za 2020. godinu sa vremenom planiranih aktivnosti**

|  |  |  |
| --- | --- | --- |
| **R.B.** | **PLAN ZNAČAJNIJIH AKTIVNOSTI ZA 2020. GODINU**  **(VEZANE UZ ZAŠTITU I SPAŠAVANJE- OSPOSOBLJAVANJE I DR)** | **VRIJEME PLANIRANIH AKTIVNOSTI** |
| **1.** | Uvježbavanje operativne postrojbe DVD-a Ludbreg (razne taktičke vježbe) | Tokom 2020. |
| **2.** | Održavanje javne združene pokazne vatrogasne vježbe zajedno s civilnom zaštitom | Svibanj 2020. |
| **3.** | Zajedničke vježbe spašavanja i evakuacije s gospodarstvenicima s područja Grada | Tokom 2020. |
| **3.** | Osposobljavanje članova za vatrogasno zvanje: vatrogasac | Tokom 2020. |
| **4.** | Osposobljavanje za rad sa dišnim spravama | Tokom 2020. |
| **5.** | Osposobljavanje za rad sa hidrauličnom opremom | Tokom 2020. |
| **6.** | Osposobljavanje za pružanje prve med. pomoći u vatrogastvu | Tokom 2020. |

* **Oprema koja nedostaje, a bila bi nužna u provođenju akcija zaštite i spašavanja**

Od opreme koja nedostaje za djelovanje u velikim nesrećama i katastrofama bitno je spomenuti:

* hidraulički sjekač kompatibilan sa postojećom opremom,
* akumulatorski hidraulički set za spašavanje prilikom tehničkih intervencija,
* penjačka užad i dodatna oprema za spašavanje iz visina,
* tronožac za spašavanje s pripadajućom opremom,
* navalno vozilo za šumske intervencije.

**2.3. Gradsko društvo Crvenog križa Ludbreg**

* **Plan značajnijih aktivnosti za 2020. godinu**

Gradsko društvo Crvenog križa Ludbreg u cilju spremnosti za angažiranjem u akcijama zaštite i spašavanja u 2020. godini planira:

* Revizija članova Gradskog interventnog tima,
* Ustroj i konstituiranje novog Gradskog interventnog tima,
* Organiziranje tečaja prve pomoći za članove Gradskog interventnog tima,
* Prema financijskim mogućnostima educiranje članova GIT-a za intervencije u specifičnim područjima zaštite i spašavanja (procjena situacije, služba traženja, organizacija prihvata i smještaja, osiguranje pitke vode i minimalnih higijenskih uvjeta).
* **Vrijeme planiranih aktivnosti**

Tijekom 2020. godine ovisno o mogućnostima članova tima.

* **Predviđena sredstva (kn)**

Novčana sredstva su predviđena u iznosu od 50.000,00 kuna.

* **Oprema koja nedostaje, a bila bi nužna u provođenju akcija zaštite i spašavanja**

Za bolje i učinkovitije djelovanje u akcijama zaštite i spašavanja, Gradskom društvu Crvenog križa Ludbreg nedostaju:

* Ručna radio postaja (lokalnog karaktera) 20 kom.,
* Torba prve pomoći 30 kom.

**2.4. Hrvatska gorska služba spašavanja – Stanica Varaždin**

* **Plan značajnijih aktivnosti za 2020. godinu, sa vremenom planiranih aktivnosti te predviđenim sredstvima (kn)**

|  |  |  |
| --- | --- | --- |
| **PLAN ZNAČAJNIJIH AKTIVNOSTI ZA 2020. GODINU**  **(VEZANE UZ ZAŠTITU I SPAŠAVANJE- OSPOSOBLJAVANJE I DR)** | **VRIJEME PLANIRANIH AKTIVNOSTI** | **PREDVIĐENA SREDSTVA (kn)** |
| Osnovni tečaj prve pomoći – 3 nova člana | 3 dana | 1.200,00 |
| Tečaj ljetnih tehnika spašavanja – 3 člana | 8 dana | 1.200,00 |
| Tečaj zimskih tehnika spašavanja – 3 člana | 8 dana | 1.200,00 |
| Tečaj speleo tehnika spašavanja – 3 člana | 3 dana (3 vikenda) | 3.600,00 |
| Tečaj za pilote bespilotnih sustava – 2 člana | 3 dana | 1.000,00 |
| Tečaj digitalne kartografije – 4 člana | 3 dana | 1.400,00 |
| Pokazne vježbe CZ | prema najavama i potrebama JLS-a | - |

* **Oprema koja nedostaje, a bila bi nužna u provođenju akcija zaštite i spašavanja**

Nedostaje vlastiti prostor (trenutno u najmu DVD Biškupec – godišnja najamnina 12.000 kuna).

**2.5. Povjerenici civilne zaštite i njihovi zamjenici**

Upoznavanje Povjerenika civilne zaštite s Procjenom rizika i Planom djelovanja civilne zaštite i zadaćama koje proizlaze iz istih.

* Osposobljavanje povjerenika civilne zaštite i njihovih zamjenika
* Izrada mobilizacijskih dokumenata

Izvršitelj: Grad Ludbreg u suradnji sa MUP-om, Ravnateljstvom civilne zaštite, Područnim uredom civilne zaštite Varaždin ili pravnom osobom/ustanovom ovlaštenom za osposobljavanje.

Rok izvršenja: rujan 2020. godine.

**2.6. Postrojba civilne zaštite opće namjene Grada Ludbrega**

Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17), postrojba civilne zaštite opće namjene Grada Ludbrega sastoji se od 1 upravljačke i dvije operativne skupine.

Upravljačka skupina sastoji se od zapovjednika i zamjenika zapovjednika, a svaka operativna skupina sastoji se od: voditelja, 7 pripadnika te 1 pripadnika-pričuve.

Za postrojbu civilne zaštite potrebno je :

* **Izrada i donošenje operativnog postupovnika**

Nositelj: Stožer civilne zaštite

Izvršitelj: Načelnica Stožera civilne zaštite

Rok izvršenja: lipanj 2020. godine.

* **Izrada mobilizacijskih dokumenata**

Nositelj: Grad Ludbreg

Izvršitelj: Grad Ludbreg

Rok izvršenja: lipanj 2020. godine.

* **Izvršiti opremanje postrojbe civilne zaštite opće namjene**

Nositelj: Grad Ludbreg

Izvršitelj: Grad Ludbreg

Rok izvršenja: srpanj 2020. godine.

* **Izvršiti osposobljavanje postrojbe civilne zaštite opće namjene**

Nositelj: Grad Ludbreg

Izvršitelj: Grad Ludbreg u suradnji sa MUP-om, Ravnateljstvom civilne zaštite, Područnim uredom civilne zaštite Varaždin ili pravnom osobom/ustanovom ovlaštenom za osposobljavanje.

Rok izvršenja: rujan 2020. godine.

* **Evidencija pripadnika postrojbe civilne zaštite, ažuriranje osobnih podataka**

Nositelj: Grad Ludbreg

Izvršitelj: Grad Ludbreg

Rok izvršenja: Kontinuirano tijekom godine.

* **Izvršiti osiguravanje postrojbe civilne zaštite opće namjene od posljedica nesretnog slučaja**

Nositelj: Grad Ludbreg

Izvršitelj: Grad Ludbreg

Rok izvršenja: srpanj 2020. godine.

**2.7. Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s Stožerom civilne zaštite Grada Ludbrega usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnica Stožera civilne zaštite iz redova operativnih snaga sustava civilne zaštite. Grad Ludbreg će u suradnji sa operativnim snagama civilne zaštite u Planu djelovanja civilne zaštite Grada Ludbrega utvrditi popis potencijalnih koordinatora na lokaciji.

Nositelj:Stožer civilne zaštite Grada Ludbrega

Izvršitelj:Grad Ludbreg

Rok izvršenja:veljača 2020.

**2.8. Udruge**

Udruge imaju obavezu dostaviti Gradu Ludbregu sljedeće:

* Točan naziv udruge (novoosnovane),
* Kontakt podatke o odgovornoj osobi,
* Broj operativnih članova,
* Podatke o raspoloživim materijalno – tehničkim, sredstvima i spremnosti za operativno djelovanje.

Rok izvršenja:Kontinuirano tijekom 2020. godine.

**2.9. Pravne osobe od interesa za sustav civilne zaštite Grada Ludbrega**

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“, broj 49/17) pravne osobe koje su odlukom Gradskog vijeća određene od interesa za sustav civilne zaštite dužne su izraditi Operativni plan civilne zaštite. Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

Pravne osobe od interesa za sustav civilne zaštite Grada Ludbrega su:

1. Veterinarska stanica Ludbreg-Nova d.o.o., Ludbreg, Ljudevita Gaja 47,
2. „Lukom“ d.o.o.-Ludbreg, Koprivnička 17,
3. „Rovokop“ d.o.o.- Ludbreg, Gospodarska 2,
4. „Jagić – berek“ d.o.o.-Poljanec, Varaždinska 146,
5. Smještajni kapaciteti u vlasništvu:

* GRADA LUDBREGA
* Gradska sportska dvorana-Ludbreg, Zagorska 11,
* Društveni dom Hrastovsko-Hrastovsko, Kalnička ulica 3,
* Društveni dom Čukovec-Čukovec, Graci 2,
* Društveni dom Apatija-Apatija 21a,
* Društveni dom Sigetec Ludbreški-Sigetec Ludbreški, Ulica braće Radić 13,
* Društveni dom Vinogradi Ludbreški-Vinogradi Ludbreški,Gornjogradska ulica 2,
* Društveni dom Poljanec-Poljanec, Varaždinska ulica 185,
* DOBROVOLJNOG VATROGASNOG DRUŠTVA SLOKOVEC
* Vatrogasni dom Slokovec-Slokovec 45,
* OSNOVNE ŠKOLE LUDBREG
* Školska sportska dvorana-Ludbreg, A.K.Miošića 17,
* ŠPORTSKOG RIBOLOVNOG DRUŠTVA LUDBREG
* Ribički dom-Vinogradi Ludbreški, Starjak 8,
* LOVAČKOG DRUŠTVA „SRNJAK“ LUDBREG
* Lovački dom-Ludbreg, Gospodarska ulica 3.

Nastavno u Planu razvoja sustava civilne zaštite, navedene su pravne osobe od interesa za sustav civilne zaštite Grada Ludbrega koje su dostavile podatke za izradu ovog Plana, a to je:

**Lukom d.o.o.**

* **Oprema koja nedostaje, a bila bi nužna u provođenju akcija zaštite i spašavanja**

Prema podacima tvrtke Lukom d.o.o. nedostaje sljedeća oprema: ručni alat, lopata, kramp i motika.

Pravne osobe svoj operativni plan izrađuju na temelju dobivene Odluke o određivanju pravnih osoba od interesa za sustav civilne zaštite Grada Ludbrega te Izvoda iz Plana djelovanja civilne zaštite Grada Ludbrega sa mjerama civilne zaštite (konkretnim zadaćama), koje ugrađuju u svoje operativne planove.

Za pravne osobe potrebno je izraditi Izvod iz Plana djelovanja kojim se utvrđuju konkretne zadaće iz Plana djelovanja civilne zaštite Grada Ludbrega.

Nositelj izrade: Grad Ludbreg

Izvršitelj: Grad Ludbreg

Rok izvršenja: svibanj 2020. godine.

Grad Ludbreg osigurava uvjete za premještanje, sklanjanje, evakuaciju i zbrinjavanje te izvršavanja zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša.

**2.9. Sklanjanje stanovništva**

Obaveza Grada Ludbrega u pogledu sklanjanja je da na svom području osigura:

* Uvjete za sklanjanje ljudi, materijalnih i drugih dobara.

**3. SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji civilne zaštite u Gradu Ludbregu, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, te je stoga potrebno:

* nastaviti rad na unaprjeđenju sustava veza svih sudionika civilne zaštite u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Grada Ludbrega.

Izvršitelji: Operateri (vlasnici objekata s opasnim tvarima), MUP, Ravnateljstvo civilne zaštite, Područni ured civilne zaštite Varaždin, Vatrogasna zajednica Grada Ludbrega.

Rok izvršenja: Kontinuirano tijekom 2020. godine.

**4. FINANCIRANJE SUSTAVA CIVILNE ZAŠTITE**

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne novine“ broj 82/15, 118/18) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

Stoga će u Proračunu Grada Ludbrega za 2020. godinu, u skladu s ostalim posebnim propisima, biti ugrađene sljedeće stavke:

|  |  |  |  |
| --- | --- | --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA GRADA LUDBREGA** | **VISINA PLANIRANIH SREDSTAVA ZA 2020. GODINU S PROJEKCIJOM ZA 2021. I 2022. GODINU** | | |
| 2020. | 2021. | 2022. |
| VZG Ludbreg | 479.246,00 | 488.830,00 | 498.420,00 |
| GDCK Ludbreg | 177.000,00 | 180.540,00 | 184.080,00 |
| HGSS-Stanica Varaždin | 20.000,00 | 20.400,00 | 20.800,00 |
| Civilna zaštita | 20.000,00 | 20.400,00 | 20.800,00 |
| UKUPNO | **696.246,00** | **710.170,00** | **724.100,00** |
|  |  | | |

**5. ZAKLJUČAK**

Izradom Plana djelovanja civilne zaštite Grada Ludbrega radzradit će se mjere mogućeg spašavanja, otklanjanja i ublažavanja rizika i prijetnji, koje su definirane Procjenom rizika od velikih nesreća za Grad Ludbreg.

Kontinuiranim ulaganjem i osposobljavanjem operativnih snaga sustava civilne zaštite i sudionika u civilnoj zaštiti potrebno je zadržati postojeći stupanj spremnosti i težiti unaprjeđenju.

Plan razvoja sustava civilne zaštite Grada Ludbrega za 2020. godinu bazira se na daljnjem kontinuiranom ulaganju u sustav civilne zaštite, a prije svega u operativne snage Grada Ludbrega.

Izradom potrebnih planskih dokumenta kao i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je unaprijediti razinu spremnosti kao odgovor na moguće prijetnje i rizike.

U 2020. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Ludbrega i to posebice sljedećim aktivnostima:

* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

1. Ovaj Plan razvoja sustava civilne zaštite na području Grada Ludbrega za 2020.

godinu objaviti će se u „Službenom vjesniku Varaždinske županije“.

**PREDSJEDNIK GRADSKOG VIJEĆA**

**Antun Šimić**